CELEX: 32014R0112
Language: sl
Date: 2014-02-04 00:00:00
Title: Izvedbena uredba Komisije (EU) št. 112/2014 z dne 4. februarja 2014 o uvrstitvi določenega blaga v kombinirano nomenklaturo

7.2.2014   
            
            
               SL
            
            
               Uradni list Evropske unije
            
            
               L 38/18
            
         
      IZVEDBENA UREDBA KOMISIJE (EU) št. 112/2014
   z dne 4. februarja 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 zaradi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. februarja 2014
      
         
            Za Komisijo V imenu predsednika
         
         Algirdas ŠEMETA
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Barvni monitor z zaslonom iz tekočih kristalov (LCD) z diagonalo zaslona približno 75 cm (30 palcev) z merami približno 71 × 45 × 11 cm:
                  
                              —
                           
                           
                              z izvorno ločljivostjo 1 280 × 768 slikovnih pik,
                           
                        
                              —
                           
                           
                              s podprtimi ločljivostmi: 640 × 480, 800 × 600, 1 024 × 768 in 1 280 × 768 slikovnih pik,
                           
                        
                              —
                           
                           
                              s podprtimi televizijskimi standardi: NTSC, PAL in SECAM,
                           
                        
                              —
                           
                           
                              s podprtimi video načini: 480i, 480p, 576i, 576p, 720p in 1 080i,
                           
                        
                              —
                           
                           
                              z razmerjem prikaza 15:9,
                           
                        
                              —
                           
                           
                              z velikostjo slikovnih pik 0,5025 mm,
                           
                        
                              —
                           
                           
                              z odzivnim časom 25 ms,
                           
                        
                              —
                           
                           
                              s svetlostjo 450 cd/m2,
                           
                        
                              —
                           
                           
                              s svetlobnim kontrastom 350:1,
                           
                        
                              —
                           
                           
                              z vodoravnim in navpičnim vidnim kotom 170°,
                           
                        
                              —
                           
                           
                              s funkcijo slika v sliki (PIP),
                           
                        
                              —
                           
                           
                              z vgrajenim ojačevalnikom zvoka,
                           
                        
                              —
                           
                           
                              s stikali za vklop/izklop in upravljanje.
                           
                        Opremljen je z naslednjimi vmesniki:
                  
                              —
                           
                           
                              DVI-D,
                           
                        
                              —
                           
                           
                              D-sub mini,
                           
                        
                              —
                           
                           
                              BNC (analogni RGB),
                           
                        
                              —
                           
                           
                              kompozitnim RCA ali S-video,
                           
                        
                              —
                           
                           
                              komponentnim BNC,
                           
                        
                              —
                           
                           
                              dvema sklopoma za RCA stereo in enim za mini stereo,
                           
                        
                              —
                           
                           
                              vtiči za zunanji zvočnik,
                           
                        
                              —
                           
                           
                              vhodnim priključkom RS-232.
                           
                        Ima fiksno stojalo brez mehanizma za nastavljanje nagiba in vrtenje. Priložen mu je daljinski upravljalnik.
                  Monitor nima vgrajenega video tunerja ali druge elektronike za obdelavo televizijskega signala.
                  Monitor je namenjen za prikaz informacij, na primer na točkah za dostop do informacij javnega značaja, v prodajalnah, borzah, letališčih in sejmiščih. Za opravljanje te funkcije lahko prikazuje signale iz strojev za avtomatsko obdelavo podatkov (AOP) in drugih virov slike.
               
               
                  8528 59 31
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8528, 8528 59 in 8528 59 31.
                  Zaradi svojih objektivnih značilnosti, kot so velikost zaslona, podprti televizijski standardi in video načini, velikost slikovne pike, ki ni primerna za daljše gledanje od blizu, visoka svetlost slike, priloženi daljinski upravljalnik, avdio vezja s funkcijo ojačevanja zvoka, funkcija slika v sliki (PIP) ter fiksno stojalo brez mehanizma za nastavljanje nagiba in vrtenje, se monitor ne šteje za izdelek, ki se izključno ali večinoma uporablja v sistemu za AOP iz tarifne številke 8471. Uvrstitev pod oznako KN 8528 51 00 zato ne pride v poštev.
                  Ker lahko monitor prikazuje signale iz stroja za AOP v kakovosti, ki zadošča za praktično uporabo s strojem za AOP, se šteje, da je zmožen prikazovanja signalov iz strojev za avtomatsko obdelavo podatkov s sprejemljivo ravnjo funkcionalnosti.
                  Zato je treba monitor uvrstiti pod oznako KN 8528 59 31 – ploščati ravni prikazovalniki, ki lahko na zaslonu prikažejo signale strojev za avtomatsko obdelavo podatkov s sprejemljivo ravnjo funkcionalnosti z zaslonom s tekočimi kristali (LCD).